Document ID: /roh_data/filtered/fineweb-2-filterrobots_roh.jsonl.gz/36633

Dals protests violents en Frantscha hai dà in’unfrenda a Marseille: La notg sin dumengia saja in um da 27 onns mort. Quai ha communitgà la procura publica da la citad da port. Probablamain saja el mort en consequenza d’ina ballina da gumma ch’haja tutgà el en il pèz. La procura publica investigheschia uss en chaussa.
Ultra da quai sajan quatter giuvenils vegnids arrestads il mardi a Losanna en connex cun ils protests. Quai pervi dad agitaziun, sco agenturas da novitads rapportan. Sonda saira eran plirs tschients giuvenils sa radunads a Losanna per protestar.